Altiplano
Store norske leksikon,Geografi,Verdens geografi,Sør-Amerikas geografi,Sør-Amerika
Altiplano er et høyplatå i Andesfjellene i Sør-Amerika, og er det største platået på Jorden etter Tibetplatået. Altiplano har en gjennomsnittshøyde på 3750 meter over havet.
Regionen omfatter vestlige Bolivia og sørøstre Peru, samt mindre deler av Chile og Argentina. Større byer i Altiplano er El Alto, La Paz, Oruro og Puno.Altiplano består av flere bassenger og saltsjøer 3600–4200 meter over havet. På grensen mellom Peru og Bolivia ligger Titicacasjøen, Sør-Amerikas største innsjø, og i Bolivia verdens største saltslette Salar de Uyuni. Altiplano er forholdsvis tett befolket, høyden tatt i betraktning. Titicacasjøen virker modererende på klimaet, og korn kan dyrkes nesten opp til 4000 meters høyde. Vegetasjonen er ellers sparsom. Dyrelivet inkluderer vikunja og lama. Geologi Både magmatisme (oppsmelting) under litosfæren, fjerning av den tette nedre litosfæren ved konveksjon, spesielle klimaforhold og måten Andesfjellkjeden dannes på i dette området har vært foreslått som forklaringer på dannelsen av platået. Les mer i Store norske leksikon Bolivias geografi Perus geografi